Sunntig-Morge am 09.00 h simmer alli zaeme im Tourbuero gsi. Hola Chicooooos, doch vo de Jeep isch no wiit und breit kei Spur gsi. De Chef (min Hermano) haet no muehsam muese Quittige usstelle, als het er das nid am Vortag choenne mache wo mir 2 mol vergebe ane sind, und haet so de Anne ihri Nerve meh als strapaziert -> Anne is not amused Teil 1 (damol nid d'Claudia). Am 10ni isch denn uesen Jeep do gstande und 30 min spoeter, noch em letschte Hola Chicoooooos, isch es denn endlich los gange. 4 Taeg und 1'300 km im Jeep, vorbii a gruene, blaue, rote Lagune mit und ohni Flamingos, Geisire, Berge i underschiedlichste Farbe und Forme.